Publication: Magyar Közlöny
Issue: MK-1999-125 (Year: 1999, Number: 125)
Era: 1990-2004
Section: a 107/1999. (XII. 28.) FVM rendelethez
Paragraph Index: 1263

a 107/1999. (XII. 28.) FVM rendelethez Szorzószámok az építmény (építményrész) számított készültségi fokának figyelembevételéhez Megkezdett munkanem: Az épület (építmény) szintszáma 1—2 3—4 4-nél több alapozási földmunka és alapozás 0,1 0,1 0,05 szerkezeti falak 0,2 0,2 0,15 födémépítés 0,4 0,3 0,5 tetőszerkezet készítése 0,6 0,6 0,7 vakolások 0,9 0,9 0,9 burkolások engedély nélküli bontás esetén 0,8 0,8 0,8 A táblázatban megjelölt szorzókat attól függően kell alkalmazni, hogy ténylegesen az épület milyen készültségi fokon van. Amennyiben a meghatározott munkanemet megkezdték, az abban a sorban lévő szorzóval kell számolni mindaddig, amíg a következő megjelölt munkanem építését meg nem kezdik. Többszintes épületnél a készültségi fokot szintenként kell meghatározni a fenti adatok segítségével. A bírságszámítás tekintetében külön szintnek számít a pinceszint (szintek) és a beépített tetőtér is. Engedély nélkül vagy az engedélyezett tervektől eltérően végzett terepátalakítás esetében a ténylegesen elvégzett átalakítás mennyiségét mindig 100% készültséggel kell figyelembe venni. Felületben mérhető munkáknál (pl. kerítés, támfal) az alapozás megkezdésekor 50%-os, a felület építésének megkezdésekor 100%-os készültséggel kell számolni. Ha a felületben mérhető munkához nem készül alapozás (pl. nyílászáró szerkezetek, reklámtábla) a munka megkezdésekor már 100%-os készültséggel kell számolni.

Source: https://magyarkozlony.hu/hivatalos-lapok/97c51dfe4dfd783a3ea395dc9e9e562e6961aaca/dokumentumok/8bc89bf463dc346a07d25cd031b04dc289b2e030/letoltes